**FRANCOSKA SOLATA**

Imeli smo goste in mama je pripravljala razne imenitne jedi. Takih jedi ne jemo **sedem** dni v tednu, zato sem do njih nezaupljiva. Sukala sem se po kuhinji in opazovala mamo, ki je nasekljala **dva** krompirja, **pet** kumaric, **sedem** korenčkov, zeleno in kolerabo pomanjšala na **osemnajst** čisto malih kolerabic. Vse te stvari jemo po navadi vsako posebej, a mama jih je pomešala ter jim dodala še **2** žlici gorčice in **tri** žlice majoneze, tako da je nastala čudna godlja, ki ji pravimo francoska solata. Mama me je spodbujala, da naj poskusim, toda jaz sem ji trmasto odgovarjala, da ne bom **prva**. Saj se spomnim, kako je bilo, ko sem morala poskusiti žgance. Nič ne dam v usta **prva**; ali sem **3., 4.** ali pa **peta**.

Mama ni popustila: »Samo **1** žličko. Saj ni strup.«

»Je. Če to pojem, bom bruhala,« sem vztrajala.

Toda po **petih** minutah sem že polizala vso francosko solato iz **prve** žlice. Tako sem pojedla še **drugo**, **tretjo** in **4.** žlico, vse dokler ni bila posoda prazna. Verjemite mi, to je zelo dobra solata.

1. O čem govori besedilo? **Besedilo govori deklici, ki opazuje mamo pri pripravi francoske solate in na koncu ugotovi, da je le-ta zelo dobra.**
2. Kaj vse je dala mama v solato? **Mama je dala v solato dva krompirja, pet kumaric, sedem korenčkov, zeleno, kolerabo, 2 žlici gorčice in tri žlice majoneze.**
3. Koliko žlic majoneze in koliko žlic gorčice je v solati? **2 žlici gorčice in tri žlice** majoneze.
4. V besedilu podčrtaj vse besede, s katerimi kaj štejemo.
5. V besedilu si že podčrtal-a besede, s katerimi štejemo. Sedaj jih izpiši in določi, ali gre za glavni ali vrstilni števnik ter postavi vprašalnico.

|  |  |  |
| --- | --- | --- |
| ŠTEVNIK | GLAVNI/VRSTILNI | **VPRAŠALNICA** |
| sedem | glavni | Koliko? |
| dva | glavni | Koliko? |
| pet | glavni | Koliko? |
| sedem | glavni | Koliko? |
| osemnajst | glavni | Koliko? |
| 2 | glavni | Koliko? |
| tri | glavni | Koliko? |
| prva | vrstilni | Katera? |
| prva | vrstilni | Katera? |
| 3. | vrstilni | Katera? |
| 4. | vrstilni | Katera? |
| peta | vrstilni | Katera? |
| 1 | glavni | Koliko? |
| petih | glavni | Kolikih? |
| prve | vrstilni | Katere? |
| drugo | vrstilni | Katero? |
| tretjo | vrstilni | Katero? |
| 4. | vrstilni | Katero? |